Document ID: /roh_data/filtered/fineweb-2-filterrobots_roh.jsonl.gz/59666

Dapli producziun, dapli gudogn
- Venderdi, 6.3.2015, 15:42
Las ovras electricas Rain Posteriur han fatg l'onn passà ina svieuta da passa 72 milliuns francs. Sut il stritg resta in gudogn da 2,3 milliuns.
Grazia a bunas relaziuns da l'aura è la producziun s'augmentada il 2014 per 16% sin passa 1'600 uras gigawat. Sco quai ch'igl è vegnì infurmà a la radunanza generala saja il project per la renovaziun totala da l'ovra anc adina sin curs malgrà intginas difficultads. Per tschains d'aua han las ovras electricas Rain Posteriur pajà radund 20milliuns
Elegì en cussegl d’administraziun
Da nov elegì en il cussegl d'administraziun da las ovras electricas Rain Posteriur èn Roger Lüond e Marco Nideröst.
Va tut tenor plan duai la sanaziun da 300 milliuns francs esser a fin il 2017.
RR novitads las 15:00